ראשי » חדשות » זירה מקומית » ירושלים • הקלפי הנודדת של "טוב"
ירושלים • הקלפי הנודדת של "טוב"
13:06 ו׳ במרחשון תשע״ד 10.10.2013	 דוד קורצווייל 1 Comment on ירושלים • הקלפי הנודדת של "טוב"
גימיק: תושבים חרדיים ברמת אשכול ובאזור 'רב שפע' בירושלים הצביעו בימים האחרונים בקלפי הנודדת של רשימת 'טוב לירושלים' בראשות חנוך ורדיגר. הקלפי, יוזמה ייחודית של 'טוב', נועדה לאפשר לתושבים לבחור את הבעייה הבוערת ביותר מבחינתם.
ורדיגר, העומד בראש רשימת 'טוב לירושלים' מציין כי "ליוזמה הזאת שתי מטרות. האחת, היא שנוכל ללמוד מתוך הנושאים שאנו יודעים שכואבים לכל חרדי בירושלים, מה הנושאים הכואבים ביותר. מטרה נוספת היא לעורר את הציבור לעובדה שהבחירות האלה הן לא על כל אותם נושאים שנוגעים לחיי כל חרדי וחרדית בירושלים: חינוך, תעסוקה ואיכות חיים".
המטה "טוב לירולשים" מפזרים חיוכים ומביעים אופטימיות: "לפי מידע שוטף שאנו מקבלים ממטה הטלפונים שלנו, בו נערכות אלפי שיחות טלפון ביום לכל השכונות של הציבור החרדי, 9% מצהירים כי הם בטוח ישימו פתק 'עד' של 'טוב לירושלים' ועוד 11% מצהירים כי הם שוקלים זאת ברצינות. מה שאומר כי נכון לעכשיו ל'טוב' 2 מושבים בטוחים במועצת העיר הבאה".